
Për shtyrjen e afatit të botimit të njoftimit të fituesit dhe të njoftimit të kontratës së lidhur, për procedurat e prokurimit, të kryera nga Ministria e Ekonomisë, Tregtisë dhe Energjetikës, si autoritet kontraktor

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Lejimin e Ministrisë së Ekonomisë, Tregtisë dhe Energjetikës t’i përfundojë, deri më 31 dhjetor 2008, procedurat e prokurimit, për tenderin, me objekt “Blerje karburanti”, me fondet buxhetore të shpenzimeve, të parashikuara në Buxhetin e Shtetit të vitit 2008.
Brenda këtij afati të përfshihen lidhja e kontratës përkatëse dhe publikimi i njoftimit të kontratës së nënshkruar në Buletinin e Njoftimeve Publike.
2. Ngarkohen Ministria e Ekonomisë, Tregtisë dhe Energjetikës dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

